**Ministru kabineta rīkojuma projekta** „**Par valsts līdzdalības saglabāšanu un vispārējā stratēģiskā mērķa apstiprināšanu valsts sabiedrībā ar ierobežotu atbildību “Meliorprojekts”**” **sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas kapitāla daļu un kapitālsabiedrību pārvaldības likuma 4. pants, 7. pants un Pārejas noteikumu 11. punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts sabiedrība ar ierobežotu atbildību „Meliorprojekts” (turpmāk – Meliorprojekts) tika izveidota ar Ministru kabineta 2004. gada 22. oktobra rīkojumu Nr. 792 „Par projektēšanas un informācijas valsts uzņēmuma „Meliorprojekts” pārveidošanu par valsts sabiedrību ar ierobežotu atbildību”. Ievērojot Ministru kabineta 2013. gada 11. jūnijā izskatīto informatīvo ziņojumu “Par valsts līdzdalības kapitālsabiedrībās izvērtēšanu un ar Ministru prezidenta 2012. gada 19. jūnija rīkojumu Nr.233 izveidotās darba grupas priekšlikumiem turpmākai rīcībai” (prot. Nr. 34, 37.§), attiecībā uz Meliorprojektu darba grupa ir rekomendējusi saglabāt valsts līdzdalību esošajā apjomā, un vienlaikus 1. pielikumā norādīts, ka nākamās regulārās valsts līdzdalības kapitālsabiedrībā izvērtēšanas laikā nepieciešams vērtēt, vai pašlaik konstatētā tirgus nepilnība – nepietiekamā konkurence liela mēroga meliorācijas sistēmu projektu izstrādē – joprojām ir saglabājusies, un tās neesamības gadījumā jāvērtē turpmākā iespējamā rīcība.  Būtībā Meliorprojekts Latvijā ir vienīgā institūcija, kas spējusi nodrošināt valstiski nozīmīgu un sabiedrībai nepieciešamu funkciju īstenošanu specifiskā tautsaimniecības nozarē – hidrotehnisko un meliorācijas būvju būvniecībā – un, ievērojot publisko iepirkumu kārtību, sniedz publisku pakalpojumu kompleksu valsts un pašvaldību iestādēm un privātpersonām:   1. lauksaimniecības un meža zemju meliorācijas sistēmu, hidrotehnisko būvju un plūdu risku mazināšanas pasākumuinženierizpētē; 2. hidrotehnisko un meliorācijas būvju projektēšanā un būvekspertīzē; 3. nozares būvnormatīvu un standartu sagatavošanā, nodrošinot Lauku attīstības programmas un Plūdu risku novērtēšanas un pārvaldības nacionālās programmas mērķu īstenošanu par lauku attīstību, zemes un ūdens resursu ilgtspējīgu apsaimniekošanu, lauku un apdzīvotu vietu infrastruktūras un vides sakārtošanu, pretplūdu pasākumu nodrošināšanu; 4. saglabā un uztur nozares pārvaldei, būvprojektēšanai un meliorācijas kadastram nepieciešamo Latvijas meliorācijas sistēmu un hidrotehnisko būvju oriģinālu tehnisko dokumentāciju un melioratīvās hidrometrijas novērojumu un mērījumu dokumentāciju.   Meliorprojekts darbojas reglamentētajā hidrotehnisko un meliorācijas būvju būvniecības nozarē, kurā patstāvīgi var darboties tikai sertificēti būvspeciālisti.  No Latvijā reģistrētiem 10 hidrotehnisko būvju projektēšanas speciālistiem, kas strādā būvprojektēšanā, Meliorprojekts nodarbina piecus speciālistus. Pārējie projektētāji galvenokārt ir fiziskas personas, kas spēj izpildīt tikai atsevišķu vienkāršu būvju projektēšanu un nevar pretendēt uz kompleksu valsts nozīmes ūdenssaimniecisko būvju projektēšanu.  Iepriekšējā ES fondu plānošanas periodā (2007.–2013. g.) izsludinātajos hidrotehnisko būvju – Latvijas polderu un Rīgas HES ūdenskrātuves inženieraizsardzības sūkņu staciju – būvprojektēšanas publiskajos iepirkumos Meliorprojekts ir bijis vienīgais pretendents. 2015. gadā Meliorprojekts ir piedalījies 34 Eiropas lauku attīstības fonda un ES *LIFE* programmas projektu izpētē, un projektēšanā, būvdarbu autoruzraudzībā vai būvekspertīzē. Valsts un pašvaldību institūciju pasūtījumu izpilde veido vairāk nekā 60 % no visa izpētes un projektēšanas darbu apjoma.  Hidromelioratīvā būvniecība ietver divus saistītus, bet pēc tehniskā rakstura, nozīmīguma un drošuma prasībām atšķirīgus darbu veidus – hidrotehniskās meliorācijas sistēmas un hidrotehniskās būves. Tāpēc šīs nozares speciālisti un uzņēmumi saskaņā ar Vispārīgajiem būvnoteikumiem un Ministru kabineta noteikumiem par būvspeciālistu kompetences novērtēšanu ir nodalīti atsevišķās sfērās.  Zemkopības ministrija atkārtoti izvērtēja Būvniecības informācijas sistēmas datus par hidrotehnisko būvju (upju hidrotehnisko būvju) projektēšanas būvspeciālistiem un uzņēmumiem, kas 2013.–2015. g. veikuši komercdarbību upju hidrotehnisko būvju projektēšanā, un pārliecinājās par to, ka bez Meliorprojekta pastāvīgi nodarbinātajiem speciālistiem pastāvīgā darbā bijuši iesaistījušies tikai divi būvspeciālisti. No šiem komercuzņēmumiem publiskajos iepirkumos ar nolikumam atbilstošiem un pieņemamiem piedāvājumiem VSIA “Zemkopības ministrijas nekustamie īpašumi” publiskajos iepirkumos neviens nav piedalījies, un tas liecina, ka šajā nozarē joprojām pastāv tirgus nepilnība.  Meliorprojekta piedalīšanās upju hidrotehnisko būvju publiskajos iepirkumos ir novērsusi tirgus nepilnību, ļaujot sekmīgi izpildīt pasūtītāja uzdevumus, bet Zemkopības ministrija nav konstatējusi konkurences pieaugumu hidrotehnisko būvju projektēšanā, ne arī VSIA “Meliorprojekts” klātbūtnes negatīvu ietekmi uz tirgus attīstību.  Meliorprojekts ar ierobežotu speciālistu skaitu nodrošina darbavietas pieredzējušiem kompetentiem nozares speciālistiem, kuriem var būt izšķiroša nozīme Latvijai nozīmīgu hidrotehnisko būvju atjaunošanā, tostarp ES fondu 2014.–2020. g. plānošanas perioda darbības programmas “Izaugsme un nodarbinātība” prioritārā virziena “Vides aizsardzība un resursu izmantošanas efektivitāte” 5.1.2. speciālā atbalsta mērķa “Samazināt plūdu risku lauku teritorijās” īstenošanā.  Darbības programmas “Izaugsme un nodarbinātība” prioritārā virziena “Vides aizsardzība un resursu izmantošanas efektivitāte” 5.1.2. speciālā atbalsta mērķa “Samazināt plūdu risku lauku teritorijās” atbalstāmās darbības “valsts meliorācijas sistēmu – hidrotehnisko būvju atjaunošana un pārbūve” VSIA “Zemkopības ministrijas nekustamie īpašumi” 2016. gadā izsludinātajos būvprojektēšanas iepirkumos par polderu sūkņu staciju pārbūvi Meliorprojekts ir bijis vienīgais pretendents, un pašlaik tas nodrošina četru poldera sūkņu staciju pārbūvi, kā arī divu poldera aizsargdambju atjaunošanas būvprojektu izstrādi. Tātad arī šajā būvprojektēšanas nozarē pastāv tirgus nepilnība.  Šīs programmas darbības periodā no tirgus dalībniekiem izslēdzot Meliorprojektu, pastāv drauds Zemkopības ministrijai kā par programmu atbildīgai iestādei un VSIA “Zemkopības ministrijas nekustamie īpašumi” kā programmas finansējuma saņēmējai neizpildīt specifiskā atbalsta īstenošanas mērķi.  Vienlaikus Meliorprojekts saglabā nozares pārvaldei, būvprojektēšanai un nacionālā dokumentārā mantojuma reģistra valsts informācijas sistēmai – meliorācijas kadastram – nepieciešamo Latvijas meliorācijas sistēmu tehniskās dokumentāciju un hidrometrijas novērojumu un mērījumu datus un uztur šīs dokumentācijas oriģinālu arhīvu, kurā atrodas vairāk nekā 74 tūkstoši glabāšanas vienību ar nozarei un Latvijas tautsaimniecībai nozīmīgu arhīvisku vērtību. Valstij izbeidzot līdzdalību Meliorprojektā, tehniskās dokumentācijas oriģinālu nodošana trešajām personām apdraudētu turpmāku nacionālās nozīmes dokumentu saglabāšanu un praktiskās izmantošanas iespējas, turklāt dokumentācijas pārņemšana, pārvietošana vai nodošana glabāšanai valsts arhīvu sistēmā prasītu ievērojamus finanšu izdevumus, kas varētu pārsniegt vairākus simtus tūkstošus *euro*.  Zemkopības ministrija pieprasīja atzinumu no Konkurences padomes, kas uzskata, ka valsts līdzdalība Meliorprojektā noteiktā termiņā izbeidzama, kā arī nepieciešams nekavējoties nodot ZMNĪ vai citai personai būvprojektēšanai un meliorācijas kadastram nepieciešamo Latvijas meliorācijas sistēmu un hidrotehnisko būvju oriģinālu tehnisko dokumentāciju un melioratīvās hidrometrijas novērojumu un mērījumu dokumentāciju.  Pēc konsultācijām ar nozares nevalstisko organizāciju Latvijas Melioratoru biedrību, kas atbalsta valsts līdzdalību Meliorprojektā un uzskata, ka līdzdalība sekmēs nozares tirgus nepilnības novēršanu un nodrošinās Lauku attīstības programmā 2014.–2020. g. un Eiropas Rekonstrukcijas un attīstības fonda programmās paredzēto hidrotehnisko un meliorācijas būvju izpētes un projektēšanas pasākumu īstenošanu turpmākajā periodā, kā arī ievērojot Valsts pārvaldes iekārtas likuma 88. panta pirmās daļas 1. punktā minēto nosacījumu, Zemkopības ministrija konstatē, ka pastāv reāla tirgus nepilnība un valsts līdzdalības pārtraukšana Meliorprojektā apdraudētu darbības programmas “Izaugsme un nodarbinātība” prioritārā virziena “Vides aizsardzība un resursu izmantošanas efektivitāte” 5.1.2. speciālā atbalsta mērķa “Samazināt plūdu risku lauku teritorijās” īstenošanu, tāpēc valsts līdzdalība Meliorprojektā ir saglabājama līdz ES fondu aktuālā plānošanas perioda beigām, t.i., līdz 2020. gadam. Ievērojot Publiskas personas kapitāla daļu un kapitālsabiedrību pārvaldības likuma 7. pantā noteikto kārtību, Zemkopības ministrija 2021. gadā pārvērtēs valsts līdzdalību Meliorprojektā, līdz tam laikam atrisinot jautājumu par papildu valsts budžeta līdzekļu piešķiršanu vēsturisko oriģināldokumentu krātuves sakārtošanai atbilstoši Arhīvu likuma prasībām un nodošanu glabāšanā VSIA “Zemkopības ministrijas nekustamie īpašumi”.  Valsts sabiedrības ar ierobežotu atbildību „Meliorprojekts” darbības mērķis ir sniegt labumu sabiedrībai, darbojoties nozarē, kurā sekmēs Latvijas ilgtspējīgas attīstības stratēģijas līdz 2030. gadam un tās rīcības plāna NAP 2020 prioritātes par dabas kapitāla saglabāšanu, palielināšanu un ilgtspējīgu izmantošanu, Lauku attīstības programmas 2014.–2020. gadam par resursu efektīvu izmantošanu un pret klimata pārmaiņām noturīgas ekonomikas atbalstīšanu, kā arī nodrošinās sabiedrības interesēm un valsts politikai lauksaimniecības, mežsaimniecības un vides aizsardzības jomās atbilstošu valsts un Eiropas Savienības politikas instrumentu finanšu līdzekļu apgūšanas pakalpojumu pieejamību.  Meliorprojektam nosakāms vispārējais stratēģiskais mērķis – sekmēt dabas kapitāla saglabāšanu, palielināšanu un ilgtspējīgu izmantošanu un pret klimata pārmaiņām noturīgas ekonomikas atbalstīšanu meliorācijas un plūdu riska pārvaldības jomā, mazinot tirgus nepilnību un nodrošinot sabiedrības interesēm atbilstošus izpētes un projektēšanas pakalpojumus, kā arī veicināt attiecīgo valsts un Eiropas Savienības politikas instrumentu finanšu līdzekļu apgūšanas pakalpojumu pieejamību. |
| 3. | Projekta izstrādē iesaistītās institūcijas | Ministru kabineta rīkojuma projekta izstrādē Zemkopības ministrija iesaistīja Zemkopības ministrijas sadarbības partneri – Latvijas Melioratoru biedrību. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupa | Visa sabiedrība |
| 2. | Tiesiskā regulējuma ietekme uz tautsaimniecību un administratīvo slogu | Ministru kabineta rīkojuma projekts „Par valsts līdzdalības saglabāšanu un vispārējā stratēģiskā mērķa apstiprināšanu valsts sabiedrībā ar ierobežotu atbildību “Meliorprojekts”” nosaka valsts intereses lauksaimniecības un meža zemju meliorācijas sistēmu un hidrotehnisko būvju apsaimniekošanā (tostarp meliorācijas valsts kadastra uzturēšanā), kuras īstenojamas ar līdzdalību kapitālsabiedrībā. MK rīkojums neatstāj ietekmi uz administratīvo slogu. |
| 3. | Administratīvo izmaksu monetārs novērtējums | Nav attiecināms. |
| 4. | Cita informācija |  |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016. gads** | | Turpmākie trīs gadi (tūkst. latu) | | |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo **2016.** gadu | izmaiņas, salīdzinot ar kārtējo **2016.** gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | **731 254** | 0 |
| 2.1. valsts pamatbudžets | 0 | 0 | 0 | **731 254** | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | **–731 254** | 0 |
| 3.1. valsts pamatbudžets | 0 | 0 | 0 | **–731 254** | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | **0** | 0 |
| 5. Precizēta finansiālā ietekme: | X | 0 | 0 | **+731 254** | 0 |
| 5.1. valsts pamatbudžets | ~~0~~ | ~~0~~ | ~~0~~ | ~~0~~ | ~~0~~ |
| 5.2. speciālais budžets | ~~0~~ | ~~0~~ | ~~0~~ | ~~0~~ | ~~0~~ |
| 5.3. pašvaldību budžets | ~~0~~ | ~~0~~ | ~~0~~ | ~~0~~ | ~~0~~ |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |  | | | | |
| 6.2. detalizēts izdevumu aprēķins | Izdevumi, kas nepieciešami, lai Meliorprojekta tehnisko dokumentāciju nodotu glabāšanai VSIA “Zemkopības ministrijas nekustamie īpašumi”  Arhīvglabātavā atrodas aptuveni 74 000 glabāšanas vienību.  Aplēse izdarīta atbilstoši Ministru kabineta 2013. gada 17. septembra noteikumiem Nr. 857 “Latvijas Nacionālā arhīva publisko maksas pakalpojumu cenrādis”.   1. Fondu apraksta un shēmas izstrāde:   13 x EUR 67,26 = EUR 874   1. Dokumentu izvērtēšana, sistematizēšana, aprakstīšana:   74 000 x EUR 4,73 = EUR 350 020   1. Lietu fiziskā un sanitārā pārbaude un apstrāde:   74 000 x EUR 1,35 =EUR 99 900   1. Lietu pieņemšana un nodošana:   74 000 x EUR 3,79 = EUR 280 460  2018. gadam papildus nepieciešami EUR 731 254. | | | | |
| 7. Cita informācija | Jautājums par papildu valsts budžeta līdzekļu piešķiršanu Zemkopības ministrijai, lai nodrošinātu valsts sabiedrības ar ierobežotu atbildību "Meliorprojekts" vēsturisko oriģināldokumentu krātuves sakārtošanu atbilstoši Arhīvu likuma prasībām un nodošanu glabāšanā VSIA “Zemkopības ministrijas nekustamie īpašumi”, skatāms Ministru kabinetā likumprojekta “Par valsts budžetu 2018.gadam” un likumprojekta “Par vidējā termiņa budžeta ietvaru 2019., 2020., 2022. gadam” sagatavošanas procesā kopā ar visu ministriju un citu centrālo valsts iestāžu jauno politikas iniciatīvu pieteikumiem, ievērojot valsts budžeta finansiālās iespējas. | | | | |

**Anotācijas IV, V un VI sadaļa** – projekts šīs jomas neskar.

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VSIA “Meliorprojekts”, VSIA “Zemkopības ministrijas nekustamie īpašumi” un Zemkopības ministrija kā meliorācijas politikas veidotāja un valsts kapitāla daļu turētāja |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav attiecināms. |
| 3. | Cita informācija | Nav. |

Zemkopības ministrs J. Dūklavs

07.12.2016. 10:28

1813

T.Rasnača

67027517,

Tamara.Rasnaca@zm.gov.lv